ગઈ કાલે ચોથા દિવસની રમત બંધ રહી ત્યારે ૪૬૫ રનના લક્ષ્ય સામે પાકિસ્તાનનો સ્કોર એક વિકેટે ૫૫ રન હતો. આજે પાંચમા દિવસની શરૂઆતમાં જ હેઝલવૂડ ત્રાટક્યો હતો અને તેણે શ્રેણીમાં શાનદાર બેટિંગ કરી રહેલા અઝહર અલીને ૧૧ રને જ પેવેલિયન ભેગો કરી દીધો હતો. આજે પાંચમા દિવસે ઓસ્ટ્રેલિયન બોલર્સે એટલી સુંદર બોલિંગ કરી હતી કે સરફરાઝ અહેમદ (અણનમ ૭૨ રન) સિવાય એક પણ પાકિસ્તાની બેટ્સમેન મોટી ઇનિંગ્સ રમી શક્યો નહોતો.